Αριθ. Πρωτ. 1886/Ε

Αθήνα 23 Μαρτίου 2015

Προς

Περιφερειακές Επιτροπές

Σωματεία

-------------

Κύριε Πρόεδρε,

Επανειλημμένα έχει διαπιστωθεί ότι κάποιες Περιφερειακές Επιτροπές, λειτουργούν αυτόνομα, αγνοώντας τις σχετικές διατάξεις που απορρέουν είτε από τον Κανονισμό Λειτουργίας των, είτε από τις Προκηρύξεις που αφορούν τους αγώνες κάθε αθλήματος.

Η υποχρέωση των Π. Ε είναι η πιστή εφαρμογή των πιο πάνω και τίποτε περισσότερο ή λιγότερο και ειδικότερα η διοργάνωση και διεξαγωγή των αγωνιστικών εκδηλώσεων της Περιφέρειας, τηρώντας τους όρους της αντίστοιχης προκήρυξης αυτών. Οποιαδήποτε διαφοροποίηση θα πρέπει να έχει τύχει προηγούμενα της έγκρισης της Ομοσπονδίας.

Με αφορμή το τελευταίο γεγονός, ότι σε δύο περιφέρειες δόθηκαν μετάλλια στους τρείς πρώτους νικητές-τριες κάθε αγωνίσματος, στους Χειμερινούς αγώνες Κολύμβησης των προαγωνιστικών κατηγοριών, το οποίο δεν προβλέπεται από την προκήρυξη των αγώνων Κολύμβησης για το 2015, και μάλιστα εισπράττοντας, με την δικαιολογία ότι αυτό είναι επιταγή της ΚΟΕ, κάποιο ποσό από τους γονείς, προκειμένου να καλυφθούν τα έξοδα αγοράς των μεταλλίων, καταδεικνύει το γεγονός της αυτόνομης λειτουργίας αυτών.

Με δεδομένα λοιπόν τα παραπάνω και επειδή η μέχρι σήμερα παραινετική και μόνο στάση μας καθώς και την προειδοποίηση που έγινε με τον υπ. Αριθ. Πρωτ. 1551/Ε από 7/3/15 έγγραφό μας, δεν είχαν θετικά αποτελέσματα, σας γνωστοποιούμε ότι το Δ.Σ της ΚΟΕ στην συνεδρίασή του στις 22.3.15, αποφασίστηκαν τα εξής, σε περίπτωση παράβασης των όρων των προκηρύξεων.

1. Καθαίρεση των Περιφερειακών Επιτροπών, που δεν τηρούν τα νόμιμα
2. Μη αναγνώριση των αποτελεσμάτων των αγώνων, εφόσον δεν διεξάγονται σύμφωνα με την σχετική προκήρυξη της ΚΟΕ.

* 2 -

1. Ο αιφνιδιαστικός έλεγχος που θα διενεργείται στις Περιφέρειες, κατά την διάρκεια των αγώνων, είτε από μέλη του Δ.Σ της ΚΟΕ, είτε από Τεχνικούς Συμβούλους-Ομοσπονδιακούς προπονητές, είτε από υπαλλήλους.
2. Το παρόν κοινοποιείται και στα σωματεία της Περιφέρειας (προκειμένου να γνωρίζουν ότι αν δεν τηρούνται οι όροι της προκήρυξης, υπάρχει κίνδυνος ακύρωσης των αγώνων).

Ευελπιστώντας ότι δεν θα χρειασθεί να ληφθούν σκληρές αποφάσεις,

Με αθλητικούς χαιρετισμούς

Για το Δ.Σ

Ο Πρόεδρος Ο Γεν. Γραμματέας

ΔΗΜ. ΔΙΑΘΕΣΟΠΟΥΛΟΣ ΔΗΜ. ΣΑΡΑΚΑΤΣΑΝΗΣ